2003R0450 — ET — 07.08.2009 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B EUROOPA PARLAMENDI JA NÕUKOGU MÄÄRUS (EÜ) nr 450/2003, 27. veebruar 2003, tööjõukuluindeksi kohta (EMPs kohaldatav tekst) (EÜT L 069, 13.3.2003, p.1)

Muudetud:









▼B

EUROOPA PARLAMENDI JA NÕUKOGU MÄÄRUS (EÜ) nr 450/2003,

27. veebruar 2003,

tööjõukuluindeksi kohta

(EMPs kohaldatav tekst)







EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 285 lõiget 1, võttes arvesse komisjoni ettepanekut, ( 1 ) võttes arvesse Euroopa majandus- ja sotsiaalkomitee arvamust, ( 2 ) võttes arvesse Euroopa Keskpanga arvamust, ( 3 ) toimides vastavalt asutamislepingu artiklis 251 sätestatud menetlusele ( 4 ) ning arvestades järgmist: (1) Inflatsiooniprotsessi ja tööturu dünaamika mõistmiseks on vaja hulka statistikat, mille olulise osa moodustavad tööjõukuluindeksid. (2) Ühendus, eriti tema majandus-, tööjõu- ja rahandusasutused, peavad tööjõukulude muutumise jälgimiseks saama korrapäraseid ning õigeaegseid tööjõukuluindekseid. (3) Majandus- ja rahaliidu statistiliste nõuete tegevuskavas, mille Euroopa komisjon (Eurostat) koostas tihedas koostöös Euroopa Keskpangaga, on eelisvaldkonnana nimetatud lühiajalist tööjõukulu statistikat käsitleva õigusliku aluse arendamist. (4) Ühenduse tasandil kõigi majandussektorite kohta täielike andmete kogumise kasulikkust tuleks võrrelda väikeste ja keskmise suurustega ettevõtete (VKEd) aruandlusvõimaluste ning vastamise koormusega. (5) Käesolev määrus on kooskõlas asutamislepingu artiklis 5 sätestatud subsidiaarsuspõhimõttega. Ühtsete statistikastandardite loomine tööjõukuluindeksite kohta on saavutatav ainult ühenduse õigusakti alusel, sest ainult komisjon saab kooskõlastada vajalikku statistilise teabe ühtlustamist ühenduse tasandil, samas kui andmete kogumist ja võrreldavate tööjõukuluindeksite koostamist saavad korraldada liikmesriigid. (6) Nõukogu 17. veebruari 1997. aasta määrus (EÜ) nr 322/97 ühenduse statistika kohta ( 5 ) sätestab vastavalt käesolevale määrusele tööjõukuluindeksite esitamise üldise raamistiku. (7) Käesoleva määruse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused ( 6 ). (8) Nõukogu otsusega 89/382/EMÜ, Euratom ( 7 ) asutatud statistikaprogrammi komiteega on kooskõlas nimetatud otsuse artikliga 3 nõu peetud, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Eesmärk

Käesoleva määruse eesmärk on ühtse raamistiku kehtestamine võrreldavate tööjõukuluindeksite esitamiseks, edastamiseks ja hindamiseks ühenduses. Liikmesriigid esitavad tööjõukuluindeksid artiklis 4 määratletud majandustegevuste kohta.

Artikkel 2

Mõisted

1. Tööjõukuluindeks määratletakse Laspeyres'i tööjõukulude indeksina töötatud tunni kohta, mis liidetakse aastate kaupa ahelindeksiks ja mis põhineb kindlaksmääratud majandustegevuse struktuuril ►M1 NACE Rev. 2 ◄ jagude tasemel, kus ►M1 NACE Rev. 2 ◄ on liigitus, mis on kehtestatud nõukogu 9. oktoobri 1990. aasta määrusega 3037/90 Euroopa Ühenduse majandustegevuse statistilise liigituse kohta. ( 8 ) Kindlaksmääratud struktuuriga hõlmatavad ►M1 NACE Rev. 2 ◄ jagude edasised jaotused määratakse kindlaks vastavalt artikli 4 lõikele 1. Tööjõukuluindeksi arvutamiseks kasutatav valem on esitatud käesoleva määruse lisas.

2. Tööjõukulud on kvartali kogukulud, mis tööandjal tekivad töösuhte tõttu. Tööjõukulude punktid ja töötajate koguarv määratakse viitega komisjoni 27. juuli 1999. aasta määruse (EÜ) nr 1726/1999 (millega nähakse ette sätted töötasude ja tööjõukulude struktuurilise statistikat käsitleva nõukogu määruse (EÜ) nr 530/1999 rakendamiseks seoses tööjõukulusid käsitleva informatsiooni määratlemise ja edastamisega) ( 9 ) II lisa A ja D jaole (punktid D.1, D.4 ja D.5 ning nende alajaotused, välja arvatud punktid D.2 ja D.3).

3. Töötatud tunnid määratakse viitega ühenduses kasutatavat Euroopa rahvamajanduse ja regionaalse arvepidamise süsteemi käsitleva nõukogu 25. juuni 1996. aasta määruse (EÜ) nr 2223/96 ( 10 ) A lisa 11. peatüki lõigetele 11.26-11.31.

▼M2

4. Komisjon võib võtta meetmeid indeksi tehnilise kirjelduse uuesti kindlaks määramiseks ja kaalumise struktuuri uuesti läbi vaatamiseks. Kõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

▼M1

Artikkel 3

Reguleerimisala

1. Käesolevat määrust kohaldatakse kõigi NACE Rev. 2 jagudes B–S määratletud tegevusalade suhtes.

▼M2

2. NACE Rev. 2 jagudes O–S määratletud majandustegevusalade lülitamise käesoleva määruse reguleerimisalasse otsustab komisjon, võttes arvesse artiklis 10 nimetatud otstarbekusuuringuid. Kõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

Artikkel 4

Muutujate liigitus

1. Andmed liigitatakse NACE Rev. 2 jagude tasandil määratletud majandustegevuste ja komisjoni poolt kindlaks määratud edasiste alajaotuste kaupa, kuid mitte rohkem kui NACE Rev. 2 osade (kahekohaliste koodide tasand) või osade rühmade tasandil, võttes arvesse panuseid kogu tööhõivesse ja tööjõukuludesse ühenduse ning siseriiklikul tasandil. Kõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

Tööjõukuluindeksid esitatakse järgmise kolme tööjõukulu kategooria kohta eraldi:

a) summeeritud tööjõukulud;

b) palgad, mis määratletakse viitega määruse (EÜ) nr 1726/1999 II lisa punktile D.11;

c) tööandjate sotsiaalmaksed pluss tööandja makstud maksud miinus tööandja saadud toetused, mis on määratletud määruse (EÜ) nr 1726/1999 II lisa punktide D.12 ja D.4 summana, millest on lahutatud punkt D.5.

2. Hinnanguline summeeritud tööjõukuluindeks, millest on välja arvatud soodustused, mis on määratletud määruse (EÜ) nr 1726/1999 II lisa punktis D.11112, tuleb esitada liigitatuna majandustegevuste kaupa, mis määratletakse komisjoni poolt, vastavalt NACE Rev. 2 liigitusele, võttes arvesse artiklis 10 määratletud otstarbekusuuringuid. Kõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

▼M1

Artikkel 5

Sagedus ja tagasiulatuvad andmed

1. Tööjõukuluindeksi arvutamiseks vajalikud andmed kogutakse esimest korda vastavalt NACE Rev. 2-le 2009. aasta esimese kvartali kohta ning seejärel iga kvartali kohta (lõpuga iga aasta 31. märtsil, 30. juunil, 30. septembril ja 31. detsembril).

2. Liikmesriigid teevad kättesaadavaks tagasiulatuvad andmed ajavahemiku kohta 2000. aasta esimesest kvartalist kuni 2008. aasta neljanda kvartalini. Tagasiulatuvad andmed esitatakse NACE Rev. 2 B–N jao kohta iga jao kohta eraldi ja artikli 4 lõikes 1 nimetatud tööjõukulu punktide kohta.

▼B

Artikkel 6

Tulemuste edastamine

1. Artiklis 4 osutatud andmed esitatakse indeksi kujul. Käesoleva määruse lisas määratletud indeksi arvutamiseks kasutatavad kaalud tehakse samal ajal avaldamiseks kättesaadavaks.

Artiklis 4 osutatud tulemuste edastamiseks kasutatav sobiv tehniline vorming ja andmete kohandamise kord määratakse kindlaks artikli 12 lõikes 2 nimetatud korras.

2. Liikmesriigid edastavad artiklis 4 osutatud viisil liigendatud andmed komisjonile (Eurostatile) 70 päeva jooksul pärast vaatlusperioodi lõppu. Koos andmetega esitatakse metaandmed, mis on määratletud kui metodoloogiliste või tehniliste muudatuste või tööturu muudatuste tõttu tekkinud andmete muutuste tõlgendamiseks vajalikud selgitused.

▼M1

3. Artiklis 5 osutatud tagasiulatuvad andmed esitatakse komisjonile (Eurostatile) samal ajal kui 2009. aasta esimese kvartali tööjõukuluindeks.

▼B

Artikkel 7

Allikad

Liikmesriigid võivad halduskorra lihtsustamise põhimõtete kohaldamisel esitada vajalikke hinnanguid, kombineerides järgmisi allikaid:

a) vaatlused, kus määruses (EMÜ) nr 696/93 määratletud statistilistel üksustel palutakse anda õigeaegset, täpset ja täielikku teavet;

b) muud sobivad allikad, kaasa arvatud haldusandmed, kui need on õigeaegsuse ja asjakohasuse poolest sobivad;

c) asjakohased statistilised hindamismeetodid.

▼M2

Artikkel 8

Kvaliteet

1. Edastatavad jooksvad andmed ja tagasiulatuvad andmed peavad vastama eraldi kvaliteedikriteeriumidele, mille määrab kindlaks komisjon. Kõnealune meede, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

2. Liikmesriigid esitavad alates aastast 2003 komisjonile iga-aastased kvaliteediaruanded. Nende aruannete sisu määrab kindlaks komisjon. Kõnealused meetmed, mille eesmärk on muuta käesoleva määruse vähem olulisi sätteid, muu hulgas täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

▼B

Artikkel 9

Üleminekuperioodid ja erandid

1. Käesoleva määruse rakendamisega seotud üleminekuperioode võib anda artikli 12 lõikes 2 osutatud korras, kui need ei kesta kauem kui kaks aastat pärast käesoleva määruse jõustumiskuupäeva.

2. Üleminekuperioodide jooksul võib komisjon lubada käesolevast määrusest kõrvale kalduda, kui siseriiklikke statistikasüsteeme tuleb oluliselt kohandada.

Artikkel 10

Otstarbekusuuringud

1. Komisjon algatab artikli 12 lõikes 2 osutatud korras otstarbekusuuringute sarja, mille korraldavad liikmesriigid, eriti riigid, mis ei saa esitada andmeid ►M1 NACE Rev. 2 ◄ jagude L, M, N ja O kohta (artikli 3 lõige 2) või hinnanguliste ilma soodustusteta arvutatud summeeritud tööjõukuluindeksi liigitust (artikli 4 lõige 2).

2. Otstarbekusuuringute tegemisel võetakse arvesse andmete kogumisest saadava kasu suhet kogumiskuludega ja ettevõtete koormusega, et hinnata:

a) kuidas leida artikli 4 lõikes 1 määratletud kvartali tööjõukuluindekseid NACE jaotiste L, M, N ja O kohta; ja

b) kuidas leida artikli 4 lõikes 2 määratletud hinnangulist ilma soodustusteta arvutatud summeeritud tööjõukuluindeksit.

3. Otstarbekusuuringuid tegevad liikmesriigid esitavad tulemuste vahearuande komisjonile hiljemalt 31. detsembril 2004. Osalevad liikmesriigid esitavad otstarbekusuuringute lõpparuande komisjonile hiljemalt 31. detsembril 2005.

4. Lõike 2 punkti a käsitlevad otstarbekusuuringutes võetakse arvesse struktuurilist ettevõtlusstatistikat käsitleva nõukogu 20. detsembri 1996. aasta määruse (EÜ, Euratom) nr 58/97 ( 11 ) lisades nimetatud prooviuuringute tulemusi.

5. Vastavalt otstarbekusuuringute tulemustele artikli 11 punkti h alusel võetavad meetmed peavad respekteerima määruse (EÜ) nr 322/97 artiklis 10 määratletud tasuvuspõhimõtet, sealhulgas vastajate koormuse minimeerimist.

6. Vastavalt otstarbekusuuringute tulemustele artikli 11 punkti h alusel võetavate meetmete rakendamine peab võimaldama andmete edastamist 2007. aasta esimese kvartali kohta juhul, kui otstarbekusuuringute tulemused võimaldavad piisava kvaliteediga andmete tasuvat kogumist.

▼M2

Artikkel 11

Rakendusmeetmed

Komisjon sätestab järgmised käesoleva määruse rakendusmeetmed, sealhulgas meetmed majanduslike ja tehniliste muutuste arvessevõtmiseks:

a) kindlaksmääratud struktuuri kuuluvate jaotuste määratlemine vastavalt artikli 4 lõikele 1;

b) indeksi tehniline kirjeldus (artikkel 2);

c) NACE Rev. 2 jagude O–S kaasamine (artikkel 3);

d) indeksite liigendamine majandustegevuste kaupa (artikkel 4);

e) tulemuste edastamise vorming ja kohandamise kord (artikkel 6);

f) eraldi kvaliteedikriteeriumid edastatavatele jooksvatele ja tagasiulatuvatele andmetele ning kvaliteediaruannete sisu (artikkel 8);

g) üleminekuperiood (artikkel 9);

h) otstarbekusuuringud ja nende tulemustest tulenevad otsused (artikkel 10) ning

i) ahelindeksi leidmiseks kasutatav metoodika (lisa).

Punktides e, g ja h osutatud meetmed võetakse vastu vastavalt artikli 12 lõikes 2 osutatud regulatiivkomitee menetlusele.

Punktides a, b, c, d, f ja i osutatud meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

Artikkel 12

Komiteemenetlus

1. Komisjoni abistab nõukogu otsusega 89/382/EMÜ, Euratom ( 12 ) loodud statistikaprogrammi komitee.

2. Käesolevale lõikele viitamisel kohaldatakse otsuse 1999/468/EÜ artikleid 5 ja 7, võttes arvesse selle otsuse artikli 8 sätteid.

Tähtajaks otsuse 1999/468/EÜ artikli 5 lõike 6 tähenduses kehtestatakse kolm kuud.

3. Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.

▼B

Artikkel 13

Aruanded

Iga kahe aasta tagant esitab komisjon Euroopa Parlamendile ja nõukogule käesoleva määruse kohaldamise kohta aruande. Aruandes antakse hinnang eeskätt edastatud tööjõukuluindeksi sarja andmete kvaliteedi ning edastatud tagasiulatuvate andmete kvaliteedi kohta.

Esimene aruanne esitatakse hiljemalt käesoleva määruse jõustumisele järgneva aasta 31. detsembril. See viitab ainult liikmesriikides käesoleva määruse kohaldamise ettevalmistamiseks rakendatud meetmetele.

Käesolev määrus on tervikuna siduv ja vahetult kohaldatav kõikides liikmesriikides.









LISA

Tööjõukuluindeksi arvutamiseks kasutatav valem

1. Määratlused: wi t = majandustegevuses i ajavahemikul t töötanud töötajate tööjõukulud töötunni kohta hi t = töötajate töötundide arv majandustegevuses i ajavahemikul t Wi j = wi j * hi j= töötajate tööjõukulud majandustegevuses i aastase ajavahemiku j jooksul

2. Laspeyres'i põhivalem tööjõukuluindeksi arvutamiseks ajavahemiku t kohta aastase võrdlusperioodi j suhtes on järgmine:

▼M2

3. Metoodika ahelindeksi leidmiseks määratleb komisjon. Kõnealused meetmed, mille eesmärk on muuta käesoleva määruse vähem olulisi sätteid, täiendades seda, võetakse vastu vastavalt artikli 12 lõikes 3 osutatud kontrolliga regulatiivmenetlusele.

▼B

4. Artikli 6 lõikes 1 nimetatud indeksi arvutamiseks kasutatavad kaalud on järgmised väärtused: kus Wi j, i ja j on määratletud käesoleva lisa lõikes 1. Neid kaalusid tuleks indeksi arvutamisel kasutada kahe aasta jooksul pärast ajavahemikku, mida nad käsitlevad.